
       REPUBLIKA HRVATSKA
TRGOVAČKI SUD U VARAŽDINU	                    
       Varaždin, Cehovska ulica 1


	Poslovni broj: St-233/2026-16



Z A P I S N I K
od 3. rujna 2026. 

sastavljen kod Trgovačkog suda u Varaždinu
u prethodnom postupku nad dužnikom 
VODOVODNE INSTALACIJE MIHALIĆ d.o.o., Nova Ves Petrijanečka, 
Ulica Hinka Krizmana 3, OIB:27625839162
radi očitovanja o prijedlogu za otvaranje stečajnog postupka
i radi rasprave o pretpostavkama za otvaranje stečajnog postupka


Nazočni od strane suda: 
Sudac: Denis Krnjak  
Zapisničar: Nevenka Vuković 

	Stečajni sudac otvara raspravu u 13:30 sati i utvrđuje da su od pozvanih osoba pristupili:
	
· za predlagatelja RH: zastupnik po zakonu Tomo Božić, zamjenik ŽDO
· za Financijsku agenciju: nitko, dostava poziva uredna
· za dužnika:  punomoćnica Rebeka Knezoci, odvjetnica iz Varaždina u uredu odvjetnika Frana Ježića, u spis predaje punomoć

	Utvrđuje se da na današnje ročište nisu pristupili uredno pozvani predstavnik Financijske agencije i direktorica dužnika Mirjana Mihalić.

Sud donosi 
z a k lj u č a k

Ročište će se održati bez prisutnosti nepristupjelih osoba.

	Stečajni sudac objavljuje da je predmet današnjeg ročišta rasprava radi očitovanja o prijedlogu za otvaranje stečajnog postupka i rasprava o pretpostavkama za otvaranje stečajnog postupka nad dužnikom VODOVODNE INSTALACIJE MIHALIĆ d.o.o., Nova Ves Petrijanečka, Ulica Hinka Krizmana 3, OIB:27625839162.


	Predstavnik predlagatelja RH izjavljuje da vjerovnik RH ostaje kod prijedloga za otvaranje stečaja.

	Punomoćnica dužnika izjavljuje da dužnik nije vlasnik nikakve imovine koja bi se mogla unovčavati u stečajnom postupku te da više ne obavlja nikakvu djelatnost. Na pitanje suda da li postoje kakve novčane tražbine prema trećim osobama izjavljuje da je od direktorice dužnika dobila podatak da ne postoje nikakve novčane tražbine. 
Predstavnik predlagatelja RH predlaže da se zastupnicu po zakonu dužnika ponovno pozove da pristupi sudu radi davanja podataka o imovini i poslovanju dužnika, a što je obveza iste prema Stečajnom zakonu. 

	Utvrđuje se da je uvidom u web-portal FINA-e, e-Blokada utvrđeno da u Očevidniku neizvršenih osnova za plaćanje na dan 3. rujna 2026. dužnikove obveze po svim neizvršenim osnovama za plaćanje s kamatom iznose 35.039,12 eura.


	Utvrđuje se da  je sud u elektronskom sustavu MUP-Podaci o vlasništvu vozila izvršio provjeru te da je utvrđeno da dužnik u vlasništvu nema motornih vozila te je i uvidom u elektronskom sustavu Zajednički informatički sustav zemljišnih knjiga i katastra utvrđeno da dužnik nema u vlasništvu nekretnine.

	Vrši se uvid u svu dokumentaciju koja se nalazi u spisu.

		
	Nakon toga, sud donosi

z a k lj u č a k
	
I.	Ponovno se poziva zastupnica po zakonu dužnika Mirjana Mihalić da postupi prema nalogu iz rješenja ovog suda poslovnog broja St-233/2026-10 odnosno da u spis u daljnjem roku od 8 dana dostavi popis imovine i obveza dužnika. 

II.	Današnje ročište se odgađa, a slijedeće se određuje za dan

6. listopada 2026. u 12,30 sati

na koje se prisutni pozivaju usmenim proglasom rješenja.

III.	Na ročište se putem punomoćnice poziva zastupnica po zakonu dužnika Mirjana Mihalić (čl. 268. ZPP-a u vezi sa čl. 10 SZ-a ).

	Ovaj zapisnik objavit će se na e-Oglasnoj ploči suda.

					Dovršeno u 13:40 sati

